เมื่อต้นเดือนได้เป็นประจำเดือนไปแล้ว แล้วหมดไป และพอหมดประจำเดือนก็มีเพศสัมพันธ์กับแฟน แล้วผ่านไป1อาทิตย์ ก็มีตกขาวออกมาแต่ปนกับเลือด แต่ไม่มีกลิ่นแรงเลย อยากทราบว่าอาการแบบนี้อัตรายหรือป่าวค่ะ
สวัสดีค่ะ ตกขาวปนเลือด ซึ่งออกมาหลังจากหมดประจำเดือนไปแล้ว 1 สัปดาห์ เลือดที่ออกมานั้น อาจเป็น1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. ช่องคลอดอักเสบติดเชื้อ เช่น มีการอักเสบจากเชื้อแบคทีเรีย ติดเชื้อรา เชื้อปรสิต เป็นต้น แต่มักมีตกขาวปริมาณ มีแสบหรือคันช่องคลอดร่วม หรือมีกลิ่นเหม็น3. มีการอักเสบติดเชื้อในโพรงมดลูก แต่มักปวดท้องน้อยร่วมด้วย รวมถึงมีเจ็บท้องน้อยเวลามีเพศสัมพันธ์ ปัสสาวะผิดปกติ4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น5. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆแนะนำให้สังเกตอาการไปก่อน หากเลือดที่ปนออกมากับตกขาวมีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากยังคงมีตกขาวปนเลือดออกมาต่อเนื่องหลายวัน หรือมีตกขาวที่มีลักษณะผิดปกติ หรือมีปวดท้องน้อยร่วม ก็ควรไปพบสูติ-แพทย์เพื่อตรวจหาสาเหตุค่ะ